
ANUNŢURI 


* Să ne amintim de cei plecaţi din obşte: Adriana- 
Ramona (mama lui Beatrice), la 2 ani. Dumnezeu să o 
odihnească în pace! 


* Luni, a doua zi de Rusalii este hramul mănăstirii 
Criscior—Sfânta Treime. Maicile îi aşteaptă cu dra- 
goste pe fraţi şi pe strana fetelor. Săptămâna trecută a 
avut loc tunderea în monahism a două surori de la aceas- |. 
tă mănăstire: m. Tecla şi m. Dionisia, plecate din rându- | 
rile noastre spre a sluji lui Hristos. 


+ Ne-am bucurat duminica trecută de emoţionanta sluj- 
bă de binecuvântare a 25 de ani de căsătorie a pr. Ma- 
rius şi a pre. Corina-Alexandra. Dumnezeu să le dea pu- 
tere şi de acum înainte și întărire a dragostei! 


* Copiii noștri ne aduc bucurie şi se bucură şi ei prin ceea ce fac: doi dintre elevii Şcolii Sf. Nicolae au luat premii la 
Olimpiada Naţională de Geografie (Iulia şi Radu), Melania a câștigat concursul regional de caligrafie, iar echipa de 
fotbal (10-15 ani) a Bisericii noastre (foto) ne-a arătat că au curaj chiar când adversarii sunt ca Goliat. 


ŞTIRI 


* Minuni se întâmplă în fiecare zi, dar avem nevoie de ochii credinţei ca să le 
vedem. Un incendiu a mistuit duminică paraclisul din lemn al Mănăstirii Podu 
Coşnei din judeţul Suceava, dar a lăsat neatins Sf. Antimis cu moaştele 
Sf. Ioan cel Nou de la Suceava, pânza care reprezintă binecuvântarea lui 
Dumnezeu şi comuniunea cu Biserica. (sursa: basilica.ro) 


+ În luna mai, Parohia românească „Sfântul Gheorghe” din Leipzig a inaugurat 
prima grădiniţă ortodoxă din Germania, cu o slujbă de sfințire oficiată 
de Mitropolitul Serafim al Germaniei, Europei Centrale şi de Nord. Grădiniţa 
are o capacitate de 105 locuri şi este un proiect unic în Germania. (sursa: basi- 
lica.ro) 

Pr. Ignatie Mourtzianos 


Pr. Ignatie Mourtzianos 
PAȘI IMPREUNA CU EL. 
Texte despre împreună-călătoria cu Hristos 


Pași 
împreună 


cu El 


Hristos ne conduce viaţa, este lângă noi în tot şi în toate. Toţi am trăit momente grele, 
în care am crezut că am rămas singuri. Singurătatea nu este însă în niciun caz o stare 
de deznădejde care nu poate să se schimbe. Cu siguranţă poate fi înfruntată, poate fi 
depăşită, dar nu cu reţetele acestei lumi. Soluţia este limpede şi uşoară. De vreme ce 
rădăcinile singurătăţii se găsesc înăuntrul nostru, nu este cu putinţă să scăpăm de 
aceasta fără să ne plecăm înăuntrul sufletului nostru. Și acolo, pentru a intra lumina, 
cineva trebuie să deschidă fereastra, să o redeschidă față de semeni şi faţă de Dumne- 
zeu. 


Texte despre > 
impreună-călătoriă 
| cu Hristos 


Arhiva pdf a revistei: https://archive.org/search.php?query=Maximina+pentru+suflet&sort=-publicdate 
Contact: revista.maximina E gmail.com sau la tel. 0734.194.372. Mulţumim tuturor pentru rugăciuni şi ajutor! 

Numărul 17 (CXXX) 


Sfinţii săptămâni 


D 4 - POGORÂREA SFÂNTULUI 
DUH (Duminica Rusaliilor, a 
VIII-a după Paști); Sf. Mc. Zotic, 
Atal, Camasie şi Filip; Sf. Mironosiţe 
Maria şi Marta, surorile Sf. Lazăr 


L 5 - SFÂNTA TREIME; 

Sf. Sf. Mc. Dorotei al Tirului; Sf. Sf. 
Mc. Bonifatie, apostolul Germaniei şi 
alţi 52 mucenici; HARȚŢI 


M 6 - Sf. Cuv. Ilarion cel Nou 


Mi 7 - Sf. Sf. Mc. Teodot; Sf. Me. Zi- 
naida; HARŢI 


- Mărturisitorul: Ion Flueraş (1953) 


J 8 - Sf. Mare Mc. Teodor Stratilat- 
aducerea moaştelor; Sf. Mc. Nican- 
dru şi Marcian din Durostorum 


- Mărturisitorul: Ierom. Mina Dob- 
zeu (2018) 


V o - Sf. Ier. Chiril al Alexandriei; Sf. 
Cuv. Columba, luminătorul Scoției; 
HARŢI 


S 10 - Sf. Me. Alexandru şi Antonina 
Soborul tuturor Sfinţilor din Siberia 
şi Riazan 

Sf. Sofronie de la Essex 


Mintea și 


DUHUL 


[4 C Din micile noastre faceri de fiecare zi, rezul- 
tatul va fi că Duhul Sfânt va putea veni la 


noi. 


Când ne năpădesc gânduri pătimaşe, de nimic, trebuie să ne învăţăm 
să trecem cu mintea în lumea dumnezeiască, descoperită nouă prin 
Iisus Hristos şi Duhul Sfânt. Să păstrăm necontenit mintea în Dumne- 
zeu — iată de ce avem nevoie. Noi, ca nişte copii mici, ne aflăm pe malul 
unui ocean mare, nemărginit, şi sfios ne bălăcim şi ne afundăm în apele 
mici de lângă țărm. Aşa şi acum, noi vrem să ne afundăm în aceste ape 
ale oceanului. Dar la țărm apa este aceeaşi ca şi în largul lui. 


De fiecare dată când gândurile trupeşti sau grijile lumeşti ne coboară 
până la pământ sau chiar până la supărare împotriva fratelui, cum să 
ne ridicăm din nou? Trebuie să ne ţinem mintea în Dumnezeu şi să ne 
amintim de Înfricoşata Judecată. Atunci toată viaţa noastră şi fiece cli- 
pită a ei se va scurge întru o cu totul altă atmosferă. Așa se va împros- 

păta în noi simţul răspunderii înaintea Dumnezeului 
Care a făcut toate, întreg cosmosul, şi înaintea a toată 
zidirea lui Dumnezeu. 


Din micile noastre faceri de fiecare zi, rezultatul va fi că 
Duhul Sfânt va putea veni la noi. Pentru aceasta Cuviosul 
Isaac Sirul zice: „CURAŢȚA LOCUL ȘI VA VENI 
DUHUL SFANT ȘI VA POVAŢUT”. 


Aşa, Duhul Sfânt povăţuieşte şi pe acei ţărani analfabeți, 
cum era însuşi Cuviosul Siluan. Şi orice lucrare vom face, 
dacă iubim pe Dumnezeu, amintirea lui Dumnezeu ră- 
mâne neschimbată în noi. Sf. Siluan spunea: „Nicio înde- 
letnicire nu împiedică a iubi pe Dumnezeu”. Un alt mo- 
nah, părintele Serafim, mi-a spus: „Nu există munca să 
poată înjosi pe om!” Adică şi dacă este o munca modestă 
— să cureţi casa, să fierbi mămăliga, să speli vasele, sau 
aşa ceva — nimic în aceste îndeletniciri nu înjoseşte 
omul. Pe om numai păcatul îl înjoseşte. 


Văzând în ce măsură nu corespundem cu poruncile lui 
Dumnezeu, noi nici nu îndrăznim să ne ridicăm ochii 
către cer. Dar nici a ne lepăda de aceasta nu putem. Când 
ne gândim la Înfricoşata Judecată, începem să vedem cât 
suntem de josnici, şi tot timpul trăim în ale pământului: 
„Omul ca iarba, zilele lui ca floarea câmpului, aşa va în- 
flori”. Dar va veni Duhul Sfânt la noi şi ne va da ceea ce 


Versuri 


Treimea pururea 


nedespărțită 


Vasile Militaru 


Mintea omului nu poate - în- 
trucât e mărginită 


Să cuprindă-n ea Treimea, pu- 
rurea nedespărţită, 


Nici ca să găsească-n lume 
chip asemeni sau cuvinte 


Ca să lămurească Chipul puru- 
rea Treimei Sfinte! 


Legea numerelor, iată, îşi răs- 
toarnă-aici adunul, 


Dar, din vecii toţi, în ceruri — 
vieţii tuturor temei, 


Este Tatăl-Fiul-Duhul: Trei 
într-Unul, Unu-n Trei, 


Pentru că-n Dumnezeire, trei- 
ori Unul fac tot Unul, 


Şi, după ştiinţa lumii, în zadar 


Una singură fiinţă în de-a pu- 


ruri şi-n tot locul, 


După cum lumina-n sine una-i 
pururea cu focul, 


După cum, din ce e focul, nu 
poţi despărţi lumina! 

cu o dragoste atât de tainică gândim în fiecare zi şi în 
fiecare ceas. 


Prin pocăință se naşte în noi un anume har: o durere 
pentru tot ce am făcut în toată viaţa noastră de zi cu zi. 
Pocăinţa trebuie să fie singura noastră cale către Dumne- 
zeu. Pocăinţei îi este caracteristic să ne renască şi să ne 
facă asemenea lui Hristos Însuşi. Însă la măsura Lui noi 
nu ajungem. Şi astfel pocăinţa pe Pământ nu are sfârşit. 


Acum vă voi arata doar un mic mijloc practic, cum să 
trecem cu mintea la a gândi cele plăcute lui Dumnezeu. 
Când ne vine un gând oarecare, ce nu corespunde cu le- 
gea evanghelică, vom zice: „Doamne, vindecă-mi min- 
tea”. Când în inima noastră se iveşte mânie sau ceva ase- 
mănător, vom zice: „Doamne, vindecă-mi inima“. Dacă 
va începe să se arate ca un adevărat război, noi, în tăcere, 
strigăm doar lăuntric: „Doamne, vindecă-mă întreg... 
Vino către mine, cela ce zac pe pământ, şi mă ridică din 
gândurile şi patimile mele josnice, din josnicele mişcări 
ale inimii mele!”. Aşa se petrece cu lupta noastră. 


Având asemenea pilde, şi noi să încercăm să trăim zilnic 
în acea atmosferă, şi vom dobândi ceea ce căutăm. Nu 
gândirea abstractă despre Dumnezeu, ci simţul neconte- 
nit al legăturii noastre cu EI este unul din cele mai im- 
portante țeluri ale nevoinţei noastre. 


TM 


să afli vrei: 


Cum, în Ceruri, trei-ori Unul 
fac tot Unul, nu fac trei! 


Şi pe veci nedespărţită, - milu- 
indu-i lumii tina, 


Fiul e născut din Tatăl — Sfân- 
tul Duh „Mângâietorul” 


Tot din Tatăl, nu Se naşte, dar 
Îşi are-n EI izvorul, 


Sau care din EI purcede, cum 
din soare raza iese, 


Dar acestea-s două taine în de- 
a pururi ne-nţelese! 


(fragment) 

ORTODOXIA 
și Internetul (1) 


PS Irineu al Londrei 


În ultimii ani şi mai ales în timpul 
pandemiei, prezenţa Ortodoxiei pe 
internet şi în mod particular în social 
media, pur şi simplu a explodat. 
Mulţi au apelat la acest mijloc pen- 
tru a afla un fel de hrană duhovni- 
cească atunci când nu au putut mer- 
ge la Biserică. 


Întâi trebuie să distingem între două 
concepte: Ortodoxia pe internet 
şi Ortodoxia internetului. Primul 
ne duce cu gândul la faptul că Biseri- 
ca trebuie să se folosească 
de orice mijloc accesibil 
pentru a propovădui mân- 
tuirea. Acum câteva sute 
de ani, cartea era ceva mo- 
dern şi inovativ, iar Biseri- 
ca a folosit-o. La fel ca ori- 
ce altă descoperire ştiinţi- 
fică, internetul este o 
unealtă ce poate fi folosită 
de Biserică pentru a infor- 
ma lumea despre credinţa 
noastră. 


Însă Ortodoxia internetu- 
lui este o problemă. Are 
loc o translatare, de obicei 
accidentală, a Ortodoxiei din locul ei 
firesc de trăire — spaţiul Bisericii — 
într-un mediu virtual. Din păcate şi 
îngrijorător este faptul că pentru 
mulţi Ortodoxia a devenit doar cea 
de pe internet. Aceasta trebuie să 
devină o problemă şi o preocupare a 
Bisericii din acest veac, care trebuie 
să departajeze ceea ce este de folos 
duhovniceşte de ceea ce are impact 
negativ. 


Dacă la sfârşitul anilor 90 erau nu 
mai mult de 10 surse ortodoxe pe 
internet, astăzi sunt sute de mii şi nu 
mai poţi face diferenţa între site şi 
social media. Eu însumi am fost ex- 
trem de entuziasmat faţă de această 
nouă tehnică şi noi am creat unul 
dintre primele site-uri, mona- 
chos.net (cu scrieri patristice), întru- 
cât mi se părea că e un mijloc de a 
răspândi Ortodoxia în mult mai mul- 
te locuri. Aceasta s-a întâmplat ca un 


pionierat mai ales pentru Ortodoxia 
de limbă engleză, într-o perioadă în 
care erau puţine traduceri ale texte- 
lor patristice. În cadrul acestui site 
am folosit un precursor al social me- 
dia, mesajele online, care ne-au per- 
mis să purtăm discuţii cu cititorii 
noştri. 


Îmi amintesc că am petrecut multe 
ore alături de alţi monahi şi preoţi 
pentru a gândi cum să prezentăm 
site-ul, cum să-l facem folositor citi- 


|. 

torilor (atât ca surse, cât şi comenta- 
rii autorizate la acestea), cum să ca- 
nalizăm discuţiile în duhul ortodox 
(adică fără opinii teologice persona- 
le, care sunt păgubitoare credinţei 
celei drepte, ci toate sub umbrela 
părinţilor Bisericii). Ca atare politica 
de utilizare a site-ului a fost una ex- 
trem de elaborată. Ne-am dorit să 
dăm surse corecte de informare şi să 
punem la dispoziţie un mediu pentru 
cei care au întrebări, nelămuriri. Iar 
cei care răspundeau erau doar oa- 
meni ai Bisericii, care primiseră bi- 
necuvântarea ierarhului în acest 
sens. 


Aceasta a fost maniera discuţiilor 
din anii 90. Dar timpul a trecut, iar 
social media a schimbat felul conver- 
saţiilor. Mai mult, a schimbat felul 
nostru de a învăţa Ortodoxia. Există 
un anumit chip în care trebuie să 


învăţăm despre credinţa noastră de 
la Sfinţii Părinţi. Azi, internetul oferă 
tot ce s-a scris, în diferite epoci şi în 
diferite limbi. Insă pe mine mă preo- 
cupă acum felul în care aceste co- 
mori scrise ale Ortodoxiei sunt tran- 
smise. Pedagogia creştină, încă de pe 
vremea Apostolilor, a însemnat o 
întâlnire faţă către faţă, a însemnat a 
şedea la picioarele unui învăţător şi a 
primi tot ce are el de folos, nu ca o 
schemă programată, ci ca o întâlnire 
personală. Iar învățătorul îl cunoştea 
întotdeauna pe cel căruia i se 
adresa. Aşa s-a transmis în- 
vățătura părinţilor de la Pa- 
teric, aşa s-a transmis teolo- 
gia marilor scriitori ai Biseri- 
cii. 

Însă astăzi nu mai există 
această întâlnire personală, 
textele Scripturii sau ale Pă- 
rinţilor fiind pur şi simplu 
puse la dispoziţia tuturor şi, 
mai mult (şi uneori mai rău), 
fiecare având şi exprimându 
-şi o opinie proprie legată de 
ele. Însă nu acesta este du- 
hul adevărat al Ortodoxiei! 
Noi nu ascultăm pe oricine are 
ceva de spus despre credinţă, ci 
doar pe cei luminaţi de Dumnezeu să 
ne înveţe şi care au primit această 
binecuvântare. Iar noi, ceilalţi, învă- 
ţăm să tăcem, să nu ne exprimăm 
părerile, ci să ne modelăm gândurile 
în funcţie de învăţătura primită, iar 
nu să le introducem pe ale noastre în 
învățătura ortodoxă. 


Nicio prezenţă virtuală nu va ajunge 
să fie întâlnire personală. E ca şi cum 
te-ai duce la o farmacie şi ţi-ar arun- 
ca în faţă toate medicamentele şi ... 
încearcă să te descurci atunci... Ba s- 
ar putea să şi mori dacă le iei pe toa- 
te oricum. Ortodoxia înseamnă întâl- 
nire faţă către faţă, înseamnă cu- 
noaşterea celuilalt, înseamnă a-ţi 
păsa de boala sau de neştiinţa celui- 
lalt şi a-i da leacul potrivit lui anu- 
me, ca persoană unică şi irepetabilă. 
(va urma) 

Mărturisire pin 


MUZICA 


Pr. Prof. Nicu Moldoveanu 


„Muzica bisericească este Evanghe- 
lia cântată“, spunea, într-unul din 
cuvintele sale de învăţătură, Părinte- 
le Patriarh Daniel. Ea nu produce o 
simplă emoție, ci reprezintă mărturi- 
sirea de credinţă transpusă într-o 
formă melodioasă. Cântarea îndul- 
ceşte rugăciunea şi slăvirea celor 
care o execută. Cântarea lipeşte mai 
mult inima celui ce o săvârşeşte de 
darul cerut ori primit sau de persoa- 
na de la care este cerut darul. 


„Şi după ce au cântat laude, 
au ieşit la Muntele Măslini- 
lor“. Ce laude vor fi cântat 
Mântuitorul şi ucenicii Săi? 
Probabil ceea ce cântă evreii şi 
astăzi, adică versete din Psal- 
mul 117 „Lăudaţi pe Domnul 
că este bun, că în veac este 
mila Lui...“ şi din Psalmul 112 
„Lăudaţi, tineri, pe Domnul, 
lăudaţi numele Domnului...“. 


Aproape 80% 
din slujbele Bi- 
sericii se săvârşesc 
în formă cântată. 


„Drept de la începutul înfiripării sale 
muzica se impune ca element hotă- 
râtor în Biserică. Mai mult, după 
cum se poate vedea din scrierile 
multor Sfinţi Părinţi, ea devine armă 
de apărare şi element de demon- 
straţie în luptele spirituale care au 
loc pentru lămurirea şi fixarea dog- 
matică a învăţăturii şi tradiţiei 
creştine.” (etnomuzicologul George 
Breazul '1961) In veacul al IV-lea, 
preotul Arie din Alexandria îşi pre- 
zenta erezia cum că Hristos nu este 
Dumnezeu adevărat din Dumnezeu 
adevărat, ci doar o creatură, prin 
cântări. Acestea erau alcătuite cu 
meşteşug şi plăceau urechii credinci- 


oşilor, care le învățau uşor şi le repe- 
tau apoi, însuşindu-şi astfel o învăţă- 
tură greşită (aici trebuie spus că pâ- 
nă în ziua de azi, muzica vrăjeşte 
urechile oamenilor, care nu mai sunt 
atenţi la mesajul cuvintelor şi le re- 
petă mecanic, dar ele se aşază în ini- 
mă, modelând-o). 


Chiar şi după condamnarea lor la 
Sinodul I de la Niceea (325), arienii 


n-au încetat de a executa cu multă 
expresie pe străzile oraşului imnuri 
inspirate din doctrina lor. Asemenea 
procesiuni aveau un adânc răsunet 
în popor. De aceea, ortodocşii au 
ripostat cu aceleaşi mijloace, organi- 
zându-se, după îndemnul Sfântului 
Ioan Gură de Aur, în coruri şi proce- 
siuni, în care era cântată şi procla- 
mată învăţătura ortodoxă. Aşa s-au 
născut imnografia şi psalmodia. 


Cântarea trebuia să aibă, aşa cum 
vor pleda Sfinţii Părinţi, un rol du- 
hovnicesc, să izvorască din adâncul 
sufletului, fiind executată numai cu 
voce umană. Ea nu trebuia să impre- 
sioneze prin zgomot, precum cea a 
instrumentelor evreilor, urmărindu- 
se în primul rând nu desfătarea au- 


66 Cântarea bisericeas- 

că dă strălucire săr- 
bătorilor, prin ea se înti- 
păresc învățăturile mai bi- 
ne în sufletele oamenilor. 
(Sf. Vasile cel Mare) 


zului, ci mângâierea sau alinarea 
sufletului. 


Cu vremea, creştinismul s-a răspân- 
dit, comunităţile devenind puterni- 
ce, dar şi numeroase, aşa că se impu- 
nea ca mulțimile să fie strunite, pen- 
tru evitarea dezordinii. Un canon al 
Bisericii din sec. IV recomandă po- 
porului drept-credincios, care parti- 
cipă la cântarea în biserică, să ascul- 
te de psalţii sau cântăreții care 
erau desemnaţi special să con- 
ducă organizat cântarea. Un 
alt canon din sec. VII interzi- 
cea întrebuințarea imnurilor 
particulare în biserică, aceasta 
din grija de a nu se infesta 
cântarea şi imnografia creşti- 
nă cu creaţii eretice. 


Sf. Vasile cel Mare vorbeşte de 
frumuseţea psalmilor biblici, 
inspirați de Duhul Sfânt, căci 
unii obişnuiau probabil să 
cânte şi psalmi neinspiraţi de 
Duhul Sfânt, cu totul particu- 
lari şi nereceptaţi de comuni- 
tatea religioasă. 


Analizând mai profund, ne dăm sea- 
ma că muzica bisericească nu este şi 
nu produce o simplă emoție. Ea are 
rolul de a mărturisi credinţa. De 
când e lumea, se ştie că muzica, şi în 
special cea religioasă, are o influenţă 
covârşitoare asupra sufletului ome- 
nesc şi, prin extensie, asupra întregii 
naturi înconjurătoare. Între muzică 
şi cuvânt există o legătură indestruc- 
tibilă. Toate imnele capătă o dublă 
importanţă când sunt însoţite de 
melodii potrivite, creatoare de 
emoţii religioase, în adevăratul sens 
al cuvântului, dar mai ales de bucurii 
duhovniceşti şi de învățături dogma- 
tice profunde. 

Schiarhimandritul Ştefan din 
Karoulia zis şi „Sârbul” (1922 — 
2001) (papa Stefanos, cum îi spu- 
neau grecii) a vieţuit 50 de ani (1950 
-2000) în pustia Karoulia, din Sfân- 
tul Munte. Acest cinstit pustnic sârb 
aghiorit a fost hirotonit întru diacon 
de Sf. Nicolae Velimirovici care cer- 
ceta deseori Sfântul Munte. Acelaşi 
Sfânt episcop a hirotonit întru dia- 
con şi pe Cuviosul Sofronie Saharov, 
ucenicul Sf. Siluan Athonitul. De 
altfel şi Părintele Sofronie a vieţuit o 
vreme în pustia Karuliei, iar când 
acesta a ieşit din Sfântul Munte ur- 
mând calea pribegiei prin vestul Eu- 
ropei înainte de a se stabili la Essex, 
Părintele Ştefan i-a moştenit chilia. 
Smeritul Părinte Ştefan Karouliotis 
primise daruri aparte de la Bunul 

Oamenii lui Dumnezeu 


SÂRBUL 


cel nebun pentru Hristos 


Dumnezeu. Se spune despre el că 
mergea pe apă, ca Sf. Apostol Pe- 
tru. Părintele avea şi darul prooro- 
ciei, există oameni care mărturisesc 
că bătrânul a prezis unele lucruri 
care mai apoi s-au întâmplat întoc- 
mai. 


Cu un an înainte de cuvioasa sa 
adormire este chemat de Dumnezeu 
în patria natală, Serbia, la mănăsti- 
rea Slanici, lângă Belgrad (metoc al 
mănăstirii athonite sârbeşti Hilan- 
dar). Alte surse spun că Părintele 
Ştefan, de acum bătrân, bolnav şi cu 
chilia distrusă într-un incendiu, a 
răspuns pozitiv dorinţei vrednicului 
de pomenire Patriarh Pavle care îl 
iubea și-l respecta foarte mult, vizi- 
tându-l de fiecare dată când ajungea 
în Muntele Athos, anume — de a se 
întoarce în patria natală spre folosul 
credincioşilor sârbi dezbinaţi de con- 
flicte şi războaie. 


Se spune că, la Mănăstirea Slanici, 
Părintele Ştefan a ajutat mulţi ti- 
neri să părăsească iadul drogu- 
rilor. Însă mulţimea nesfârşită de 


O RAZĂ DE LUMINĂ 


credincioşi veniţi din toată Serbia a 
început să-l tulbure, motiv pentru 
care a început treptat să facă pe 
prostul, asumându-și nebunia pen- 
tru Hristos ca să nu piardă pacea 
inimii câştigată cu atâta osteneală în 
pustia athonită. Spre sfârşitul vieţii 
sale pământeşti era aproape imposi- 
bil să te înţelegi cu el. Însuşi Starețul 
Andrei de la Slanici dă mărturie că 
Părintele Ștefan a fost un adevărat 
nebun pentru Hristos. 


Părintele Ștefan a plecat la Domnul 
la 21 noiembrie 2001, de sărbătoarea 
Intrării în Templu a Maicii Domnu- 
lui, la vârsta de 80 de ani şi este în- 
mormântat în cimitirul mănăstirii 
Slanici. Mormântul lui este cercetat 
adesea de pelerini şi închinători. Pă- 
rinţii mărturisesc că în răstimpuri o 
mireasmă aparte ce vine dinspre 
mormântul cuviosului se răspân- 
deşte peste tot în mănăstire. 

Să avem binecuvântarea lui! 


TEZEI RTT ATEI ERIE EI 


|] Act de extremă severitate, folosit în vechime de autoritatea bisericească împotriva celor ce pro-| 


fa] 
iz] 


|| fesau o erezie, prin excluderea lor din comunitate şi prin condamnarea ca atare a învăţăturii lor | 


greşite. Expresia: „Să fie anatema” apare la sfârşitul expunerii doctrinei ortodoxe de către sinoa- | 
| dele ecumenice, în sensul că cel care nu mărturiseşte această doctrină va fi supus condamnării | 

Sensurile 


VECERNIEI 
(1) 


Preot Lucian 


Scopul sau rostul rugăciunii de seară este aceea de a 
aduce lui Dumnezeu mulţumire pentru ziua care a trecut 
şi de a-l cere Acestuia ajutorul pentru petrecerea în pace 
a nopţii care se apropie. Vecernia actualizează momentul 
ridicării de pe cruce şi a înmormântării Domnului, care, 
precum ştim, au avut loc spre seară. Vechii Părinţi bise- 
riceşti o puneau în strânsă legătură cu Cina Domnului şi 
cu moartea Lui pe cruce. 


La începutul slujbei, la strană se citeşte Psalmul 103, 
care este considerat ca fiind un psalm al creaţiei, întru- 
cât prezintă întreaga natură creată de Dumnezeu: „Cel ce 
Te îmbraci cu lumina ca şi cu o haină. Cel ce întinzi cerul 
ca un cort. Cel ce acoperi cu ape cele mai de deasupra ale 
lui. Cel ce pui norii suirea Ta. Cel ce umbli peste aripile 
vânturilor. Cel ce faci pe îngerii Tăi duhuri şi pe slugile 
Tale pară de foc. Cel ce întemeiezi pământul peste întări- 
rea lui... Adâncul ca o haină este îmbrăcămintea lui, pes- 
te munţi vor sta ape... Se suie munţi şi se coboară văi în 
locul în care le-ai întemeiat pe ele... Adăpase-vor toate 
fiarele câmpurilor... Peste acelea păsările cerului vor 
locui... Cel ce răsări iarbă dobitoacelor şi verdeață spre 
trebuinţa oamenilor. Ca să scoată pâine din pământ şi 
vinul veseleşte inima omului... Făcut-ai luna spre vremi. 
Soarele şi-a cunoscut apusul său...” 


Preotul, în faţa Uşilor Împărăteşti, rosteşte cele 7 ru- 
găciuni ale Vecerniei. În aceste rugăciuni preotul inter- 
vine pentru întreaga comunitate, la care este rânduit şi 
căreia îi aparţine el însuşi, se roagă şi mijloceşte pentru 
ea. 


După rostirea ecteniei mari, la strană se cântă stihuri 
ale Psalmilor 140 şi 141: „Doamne, strigat-am către 
Tine, auzi-mă...”, care exprimă în accente foarte duioase 
starea de rătăcire şi de deznădejde a omului despărţit de 
Dumnezeu, izvorul şi dreptarul vieţii sale spirituale, pre- 
cum şi ideea de pocăință. Deşi oarecum un strigăt dispe- 
rat, totuşi din conţinutul lui răzbate nădejdea în mila lui 
Dumnezeu, în pronia dumnezeiască, ce nu va lăsa pără- 
sită creaţia mâinilor Sale. Această primă parte a Vecerni- 
ei este strâns legată de perioada vechi-testamentară, a 
omului pribeag, aflat într-un pământ străin, ca urmare a 
faptului că şi-a trădat destinul său teocentric. Totuşi, ca 
o nuanţă optimistă rămâne promisiunea Răscumpărăto- 
rului, aşteptarea restaurării condiţiei umane căzute, în 
stihirile care se cântă după fiecare verset din psalm. 


Momentul imediat următor din rânduiala Vecerniei este 

[4 [4 De dincolo de hune te-ndeamnă 
să renunţi 
O taină fără de moarte la veacul pă- 
mântean. 
(Nichifor Crainic) 


acela al Vohodului Mare, când preotul iese din Altar 
cădind şi rămâne în faţa icoanei împărăteşti a Mântuito- 
rului, când se cântă „Lumină lină”, în timpul căreia intră 
în Altar. Deschiderea Uşilor Impărăteşti înainte de înce- 
perea tămâierii ne plasează în realitatea „deschiderii 
Raiului pentru om, prin venirea lui Adam cel Nou”, 
Hristos-Domnul. 


Vom reda înţelesul pe care îl acordă Sfântul Simeon al 
Tesalonicului acestei rânduieli: „Prin ieşirea preotului în 
mijlocul bisericii şi apoi prin intrarea lui înapoi în Altar, 
se arată cum Unul-Născut, Fiul lui Dumnezeu, pogorân- 
du- Se până la noi din crugurile cerului, iarăşi la cer s-a 
înălţat şi pe noi ne-a suit ... Pentru că ieşirea preotului 
însemnează şi smerenia lui Hristos, îmbrăcarea în 
veşminte (felon) simbolizează întruparea; şederea în 
mijlocul bisericii şi plecarea capului înseamnă că Mântu- 
itorul a murit şi S-a pogorât în iad pentru noi ... întoar- 
cerea din nou şi intrarea în altar înseamnă că Domnul S- 
a înălţat de pe pământ la ceruri şi S-a suit acolo de unde 
a venit, cu trupul pe care L-a luat.” 


Imnul „Lumină lină...”, după unii istorici, provine chi- 
ar din secolele II şi III, iar întrebuinţarea lui în cult, ca 
imn specific al rugăciunii de seară, prin care creştinii 
aduceau lui Dumnezeu „mulţumire pentru sfeşnic”, este 
menţionată în chip expres, încă din secolul IV, de către 
Sfântul Vasile cel Mare care citează un fragment din el 
numindu-l „cântare veche”. „Lumina de seară” devine, 
prin urmare, simbolul nemijlocit al lui Hristos-Lumina 
şi al triumfului creştinismului. 


Slujba Vecerniei continuă cu provocarea şi mai apoi cân- 
tarea prochimenului. Prochimenele sunt rămăşiţe din 
psalmi care se cântau printre lecturile biblice de la Ve- 
cernie, paremii, Utrenie şi Liturghie. Aceşti psalmi se 
cântau odinioară în întregime, dar cu timpul au rămas 
sub forma unor simple versete aşezate înainte de pare- 
mii. (va urma) 

ATACURILE DE 
PANICĂ 


Aspectul medical 


Parcă mai mult în zilele noastre, multe persoane pot spu- 
ne că ştiu din proprie experienţă ce este atacul de panică, 
pentru că au trăit această stare măcar o dată. Au simţit o 
teamă foarte intensă apărută ca din senin, fără un motiv 
clar şi imediat pe care să-l recunoască. Această stare de 
neliniște acută i-a invadat fie imediat după ce s-au trezit, 
fie aflându-se la volan, în autobuz, într-o discuţie cu şe- 
ful, într-o negociere, în parc, în lift, în timpul gravidităţii, 
la televizor, pe stradă în plină căldură etc. 


Atacul de panică este însoţit de o serie de semne fizice, 
cum ar fi: bătăi puternice, neregulate şi rapide ale inimii, 
senzaţie de dificultate sau chiar incapacitate de a respira, 
senzaţie de sufocare, durere sau disconfort toracic, tran- 
spiraţie intensă, tremurături, contracţii ale muşchilor 
membrelor, senzaţie de greață, amețeli, furnicături, fri- 
soane sau valuri de căldură. Dacă aţi resimţit cel puţin 
patru dintre aceste semne fizice, este foarte posibil ca aţi 
trecut printr-un atac de panică. 


De asemenea, apar gânduri pe care aproape nu le pot 
controla, ca: senzaţie de irealitate, de modificare a per- 
cepţiei propriei persoane, parcă nu ne mai recunoaştem, 
frica de a nu ne pierde controlul, de a nu înnebuni, frica 
de a nu muri. Este important de reţinut că atacul de pa- 
nică nu poate cauza moartea cuiva. 


Cum puteţi ajuta o persoană care suferă un atac de pani- 
că: Incercaţi să aflaţi cauza care a declanşat atacul. Dacă 
aceasta există, încercaţi să o îndepărtați sau să îndepăr- 
taţi persoana de sursa de stres şi s-o conduceţi spre un 
loc mai liniștit. Calmaţi persoana, vorbind cu ea liniștit, 
dar ferm. Încercaţi să o convingeţi să rămână pe loc şi să 
se calmeze. Ajutaţi-o să-şi recapete ritmul respirator 
normal, pentru că îi va fi mai uşor să elimine celelalte 
simptome ale atacului de panică. Nu lăsaţi persoana sin- 
gură. Cel mai bine este să rămâneţi alături până îşi revi- 
ne complet, pentru a vă asigura că nu este nevoie de asis- 
tenţă medicală de urgenţă; dacă simptomele nu se ameli- 
orează în 15-20 de minute, cereţi ajutor medical de ur- 
genţă. 


Reducerea simptomelor de anxietate se realizează printr- 
un adaus de fosfor prin alimentaţie. Există şi alimente 
sau băuturi care stimulează prea mult unele funcţii ale 
organismului şi astfel devin cauze directe ale stresului. 
În această categorie intră alcoolul, cofeina din cafea, cio- 
colata, cola şi ceaiul chinezesc, dulciurile, alimentele 
prea sărate sau prea grase care induc instabilitatea 
emoţională, măresc tensiunea arterială, stimulează pro- 


ducerea de adrenalină şi extenuează glandele suprarena- 
le, tulbură somnul şi accentuează starea de anxietate. 


Ajutorul duhovnicesc 


Sf. Vasile al Ostrogului este unul dintre cei 


mai grabnici ajutători în cazul atacurilor de panică. Ne- 
numărate minuni s-au petrecut de-a lungul timpului şi o 
parte dintre ele au fost consemnate în scris. lată un 
exemplu. 


O femeie pe nume Slobodanka, din Serbia de Est, care 
lucra în Elveţia de la vârsta de 30 de ani. La vârsta de 44 
de ani a început să aibă atacuri de panică atât de puterni- 
ce, încât nu mai avea curaj să rămână singură în aparta- 
mentul în care locuia. După ce venea de la lucru, se du- 
cea să doarmă la fiica ei. La sfatul mamei sale, după o 
lună, a plecat împreună cu sora ei în Muntenegru, spre 
mănăstirea din Ostrog. Ajungând la Mănăstirea de Jos, 
părintele Lazăr, egumenul, i-a citit o rugăciune, a spove- 
dit-o şi i-a dat binecuvântare să se împărtăşească. Apoi 
ea a mers la Mănăstirea de Sus, unde s-a închinat la sfin- 
tele moaşte. Noaptea a dormit la Mănăstirea de Jos, iar 
în ziua următoare, după Utrenie, a plecat spre Elveţia. 
După ce s-a întors în apartamentul în care locuia, nu a 
mai făcut atacuri de panică. Mare a fost schimbarea pe 
care a trăit-o această femeie. Da, pur şi simplu, sfântul a 
ajutat-o să rupă lanţurile fricii. 


Cum a putut Sfântul Vasile să îi ia de pe suflet vălul sufe- 
rinţei şi al deznădejdii? E o taină. Sfinţii lucrează într-un 
mod pe care nu îl putem înţelege. Dar trebuie să credem 
că, aşa cum i-au ajutat pe alţii, ne pot ajuta şi pe noi. 


